ΓΡΑΠΤΗ ΕΡΩΤΗΣΗ E-0189/03

υποβολή: Erik Meijer (GUE/NGL) προς την Επιτροπή

(31 Ιανουαρίου 2003)

Θέμα: Αμερικανική πρωτοβουλία για την πρόσβαση στα αποθέματα πετρελαίου στις χώρες γύρω από την Κασπία Θάλασσα

1. Γνωρίζει η Επιτροπή ότιπάρχει αυξανόμενο ενδιαφέρον για τα αποθέματα πετρελαίου που πιστεύεται ότι βρίσκονται στοπέδαφος κρατών της πρώην Σοβιετικής Ένωσης, δηλ. εκεί όπου ευρίσκονται το 20 % των αποθεμάτων πετρελαίου και το 50 % των αποθεμάτων φυσικού αερίου στον κόσμο·

2. Μπορεί να επιβεβαιώσει η Επιτροπή ότι οι ΗΠΑ προωθούν όλο και περισσότερο μέτρα που θα διασφαλίζουν τον σταθερό ανεφοδιασμό τους σε πετρέλαιο και φυσικό αέριο από τις αποθεματικές πηγές γύρω από την Κασπία Θάλασσα·

3. Μπορεί να επιβεβαιώσει η Επιτροπή ότι η κατασκευή νέου αγωγού πετρελαίου μήκους 1760 χμ από το Μπακού στο Αζερμπαϊτζάν, μέσω του Tblisi της Γεωργίας, στο Ceyhan στη Μεσόγειο, κοντά στα σύνορα της Τουρκίας με τη Συρία, αποτελεί την δαπανηρότερη και λιγότερο αποδοτική από όλες τις προταθείσες λύσεις·

4. Σχετίζεται κυρίως με τα αμερικανικά συμφέροντα και ενδιαφέρον ο αγωγός που κατασκευάζεται προς το Ceyhan και θα ολοκληρωθεί το 2005 ή μήπωςπάρχουν ενδιαφερόμενες αρχές και εταιρείες από την ΕΕ για το σχέδιο αυτό·

5. Ποιά είναι η άποψη της Επιτροπής σχετικά με τα συμπεράσματα στα οποία κατέληξε ο κ. Parvizi Amineh, ερευνητής του Διεθνούς Ινστιτούτου Ασιατικών Σπουδών στο Άμστερνταμ, ο οποίος στο βιβλίο του Great game που πρόκειται να εκδοθεί σύντομα επισημαίνει ότι, εάν συνεχιστούν αυτές οι εξελίξεις, η Ευρώπη και η Ασία θα εξαρτηθούν πλήρως από το πετρέλαιο και το φυσικό αέριο που θα διανέμει η Αμερική·

6. Έχουν γίνει συμφωνίες με την Ε Ε και / ή τα κράτη μέλη της σχετικά με την διάθεση αυτού του πετρελαίου για χρησιμοποίησή του στην Ευρώπη ή μήπως το πετρέλαιο αυτό προορίζεται, καθ ολοκληρία ή σε σημαντικό βαθμό, για την ασυνεχώς αυξανόμενη αμερικανική κατανάλωση·

Πηγή: Ολλανδική ημερήσια εφημερίδα De Volkskrant της 18ης Ιανουαρίου 2003.

Απάντηση της κας de Palacio εξ ονόματος της Επιτροπής

(14 Μαρτίου 2003)

Η Επιτροπή γνωρίζει το δυναμικό τωνδρογονανθράκων που διαθέτουν τα κράτη που προέκυψαν μετά την διάλυση της Σοβιετικής Ένωσης και ιδίως την περιοχή της Κασπίας Θάλασσας. Το ενδιαφέρον αυτό αποδεικνύεται συγκεκριμένα με την ανάπτυξη, από το 1995, του ειδικού προγράμματος Inogate, πουπάγεται στο γενικό πλαίσιο του TACIS. Εξυπακούεται ότι η Επιτροπή με ιδιαίτερη προσοχή παρακολουθεί τον νευραλγικό ρόλο που διαδραματίζει εφεξής η Ρωσία για τον εφοδιασμό της Ευρωπαϊκής Ένωσης μεδρογονάνθρακες. Η Επιτροπή ανέπτυξε και επισημοποίησε τον διάλογο με τη Ρωσία σε ενεργειακά θέματα, που είναι ο μεγαλύτερος εξωτερικός προμηθευτής φυσικού αερίου και ο δεύτερος μεγαλύτερος εξωτερικός προμηθευτής πετρελαίου της Ευρωπαϊκής Ένωσης.

Όπως και η Ευρωπαϊκή Ένωση, οι Ηνωμένες Πολιτείες της Αμερικής επιδιώκουν να διαφοροποιήσουν γεωγραφικώς σε παγκόσμια κλίμακα τις προμήθειές τους με πετρέλαιο, διαφοροποίηση στην οποία θα διαδραματίσουν σημαντικό ρόλο οι χώρες που προέκυψαν μετά τη διάλυση της Σοβιετικής Ένωσης. Η Επιτροπή θεωρεί ότι εναπόκειται στις ενδιαφερόμενες επιχειρήσεις η επιλογή της όδευσης των πετρελαιααγωγών αφού εξετάσουν τις οικονομικές και εμπορικές πτυχές.

Η Επιτροπή δεν γνωρίζει το περιεχόμενο του βιβλίου του κ. Parvizi Amineh που πρόκειται να δημοσιευθεί.

Αξίζει να επισημανθεί ότι στην Πράσινη Βίβλο με θέμα την ασφάλεια του εφοδιασμού(1), που εκδόθηκε το 2000, η Επιτροπή, επεσήμανε σαφώς το diakbeyma της ενεργειακής εξάρτησης της Ευρωπαϊκής Ένωσης και χάραξε προτάσεις για την αντιμετώπιση αυτού του προβλήματος. Στο πλαίσιο αυτό, ο διάλογος μεταξύ των χωρών παραγωγής και των χωρών κατανάλωσης ενέργειας, και ιδίως με τις γεωγραφικώς πλησιέστερες χώρες, είναι τεράστιας σημασίας για την διαφοροποίηση των πηγών εφοδιασμού της Ένωσης.

(1) COM(2000)769 τελικό.